રાજપથ ક્લબના મેનેજમેન્ટે પણ આવો જ નિર્ણય લીધો છે. ક્લબના પ્રમુખ જગદીશ પટેલે જણાવ્યું, “અમારી પાસે એટલી બધી ઈવેન્ટ્સના બુકિંગ્સ નહતા પરંતુ અમે 1000 સુધી લોકોને સમાવી શકાય તેવી નાના પાયાની ઈવેન્ટ્સ યોજવાની પરવાનગી આપવાનું નક્કી કર્યું છે. ક્લબે મોટા પાયે યોજાતી ઈવેન્ટ્સને પરવાનગી ન આપવાનો નિર્ણય કર્યો છે. અમારી પાસે 600 કાર માટે પાર્કિંગની સુવિધા છે.” તેમણે વધુમાં જણાવ્યું, “અમે કોઈપણ આયોજક સાથે કોન્ટ્રેક્ટ સાઈન કરતા પહેલા વાહનોના પાર્કિંગની શિસ્ત જાળવવાની બાંહેધરી માંગીએ છીએ. આયોજકોએ કાર યોગ્ય જગ્યાએ પાર્ક થાય તે માટે વેલે પાર્કિંગની સુવિધા આપવી પડશે.” સૂત્રોના જણાવ્યા મુજબ આ કારણે ક્લબોને તહેવારની સીઝનમાં રૂ. 1 કરોડથી વધુની આવક જતી કરવી પડશે.